Konstantin Vassiljev

Konstantin Vassiljev (sündinud 16. augustil 1984 Tallinnas) on vene rahvusest Eesti jalgpallitreener ja endine jalgpallur (poolkaitsja). Alates 2025. aastast on ta Tallinna FC Flora peatreener.https://fcflora.ee/fc-flora-peatreenerina-alustab-tood-konstantin-vassiljev/

Vassiljev on lõpetanud hõbemedaliga Maardu gümnaasiumi 2003. aastal. Aastatel 2004–2006 õppis ta Tallinna Tehnikaülikoolis.Konstantin Vassiljev. Eesti Entsüklopeedia.

Klubikarjäär
Vassiljev alustas jalgpallitreeninguid Tallinna Jalgpallikoolis ning tuli 2000/2001 hooajal kooli meeskonna koosseisus Eesti noortemeistriks.

Ta alustas karjääri 2001. aastal Tallinna Jalgpalli Klubis.

2002. aastal liitus ta FC Levadiaga. 2008. aastal siirdus ta Sloveenia klubi NK Nafta Lendava ridadesse.

Suvel 2009 tundis Vassiljevi palkamise vastu väidetavalt huvi Austria klubi SCR Altach, kuid Vassiljevi enda sõnul "vahepeal tekkinud varianti enam ei ole".

2011. aasta algul sõlmis ta 2,5-aastase lepingu Sloveenia kõrgliiga klubiga FC Koper. Enne seda oli ta väidetavalt lähedal siirdumisele Serie A klubisse Genoa CFC. Ametliku debüüdi tegi ta 26. veebruaril 2:1 võidumängus Domžale vastu. Võitis 2011. aastal Sloveenia meistrivõistlustel FC Koperi koosseisus pronksmedali.Konstantin Vassiljev. Eesti Spordi Biograafiline Leksikon.

2011. aasta suve lõpus sõlmis ta 3-aastase lepingu Venemaa kõrgliiga klubiga Permi Amkar.

2014. aasta augustis sõlmis Vassiljev aastase lepingu Poola kõrgliiga klubiga Piast Gliwice. 2015. aasta suve lõpus sõlmis ta 2-aastase lepingu Poola kõrgliiga klubiga Jagiellonia Białystok. Aastatel 2017–2019 mängis ta taas Piast Gliwice klubis kolmeaastase lepinguga.Leping tehtud! Konstantin Vassiljev sai oma tahtmise. sport.postimees.ee, 3. juuli 2017 Võitis Poola meistrivõistlustel 2017. aastal hõbemedali.

27. veebruaril 2019 naasis Vassiljev Eestisse pärast 11 aastat välismaal mängimist, sõlmides üheaastase lepingu Tallinna FC Floraga.11 aastat välismaal mänginud Vassiljev lõi käed Floraga: oli võimalus reisida, aga tahtsime perega koju. soccernet.ee, 27. veebruar 2019 Ta tegi oma debüüdi klubis 10. märtsil 2019 mängus, mis lõppes 2:0 võiduga Viljandi Tuleviku üle. FC Flora võitis 2019. aastal meistritiitli ning Vassiljev lõi Premium liigas 12 väravat.

Hooaja lõpus sõlmis Vassiljev uue üheaastase lepingu. FC Flora võitis järgmisel hooajal Premium liiga (Eesti meistritiitel 2020), Eesti karikavõistlused jalgpallis (2019/2020) ja Eesti jalgpalli superkarika (2020). 2020. aasta hooaja lõpus pikendas ta FC Floraga lepingut kolmandat korda.Vassiljev toetab Voolaidi jätkamist ... soccernet.ee, 18. november 2020 2021. aasta sügisel jõudis FC Flora Vassiljevi toel esimese Eesti klubina UEFA Euroopa Konverentsiliiga alagrupiturniirile.

8. novembril 2024 teatas Vassiljev, et ta lõpetab tegevmängija karjääri. FC Flora kapteniks olles juhtis Vassiljev klubi aastatel 2019–2024 nelja Eesti meistritiitli, ühe karika- ja kolme superkarikavõiduni.Eesti koondise rekordinternatsionaal Konstantin Vassiljev lõpetab karjääri. Õhtuleht, 8. november 2024

Koondisekarjäär
2006. aastast alates on ta mänginud Eesti koondises 158 mängu ja löönud 26 väravat.

28. märtsil 2009 MM valikmängus Armeenia vastu lõi Vassiljev 1:1 viigivärava, mis oli temale esimeseks koondisesärgis. Mängu lõppseis jäi 2:2. 

10. oktoobril 2009 mängus Bosnia ja Hertsegoviina vastu oli ta esmakordselt koondise kapten, kuna kollaste kaartide tõttu pidi mängu vahele jätma Raio Piiroja. Mäng kaotati 0:2.

9. veebruaril 2011 lõi ta 2:2 viigimängus Bulgaariaga penaltitest mõlemad Eesti väravad, kuid hiljem mõisteti kohtunikud süüdi kihlveopettuses ning mängu ei kajastata ametlikus statistikas.

25. märtsil 2011 lõi ta 2:0 võidumängus Uruguay vastu 1:0 värava ning andis väravasöödu.

7. oktoobril 2011 Konstantin Vassiljev lõi EM-valikmängus Põhja-Iirimaale kaks väravat ning aitas Eesti koondisel 2:1 alistada Põhja-Iirimaa.

7. septembril 2013 lõi ta viigimängus Hollandiga 2 väravat. Mäng lõppes 2:2.

Viimase, 26. värava koondises lõi Vassiljev 9. juunil 2022 UEFA Rahvuste liiga 2022/23 mängus Maltaga Eesti eduseisuks 1:0. Mäng lõppes Eesti võiduga 2:1.

Tema koondisekarjäär lõppes 2024. aastal maavõistlusmängus Šveitsiga, kus ta pääses väljakule kohtumise 81. minutil ja tõusis sellega Eesti rekordinternatsionaaliks 158 mänguga koondises (Eesti kaotas 0:4)."Konstantin Vassiljev lõpetab koondisekarjääri" ERR sport, 28. mai 2024Konstantin Vassiljev: ausalt öeldes arvan, et ma väärisin seda mängu, ERR, 5. juuni 2024

Koondiseväravad
 Nr Toimumisaeg Mängupaik Vastane Tulemus Värav Võistlus 1. 2009-03-28 Hanrapetakani staadion, Jerevan  Armeenia 2:2 1:1 MM 2010 valikmäng 2. 2009-09-05 Kadir Hasi staadion, Kayseri  Türgi 4:2 2:2 MM 2010 valikmäng 3. 2009-10-14 A. Le Coq Arena, Tallinn  Belgia 2:0 2:0 MM 2010 valikmäng 4. 2010-09-07 A. Le Coq Arena, Tallinn  Usbekistan 3:3 2:2 sõpruskohtumine 5. 2010-09-07 A. Le Coq Arena, Tallinn  Usbekistan 3:3 3:2 sõpruskohtumine 6. 2010-10-08 Partizani staadion, Belgrad  Serbia 1:3 1:2 EM 2012 valikmäng 7. 2010-11-17 A. Le Coq Arena, Tallinn  Liechtenstein 1:1 1:1 sõpruskohtumine8. 2011-03-25 A. Le Coq Arena, Tallinn  Uruguay 2:0 1:0 sõpruskohtumine9. 2011-03-29 A. Le Coq Arena, Tallinn  Serbia 1:1 1:1 EM 2012 valikmäng10. 2011-09-02 Stožice staadion, Ljubljana  Sloveenia 1:2 0:1 EM 2012 valikmäng11. 2011-10-07 Windsor Park, Belfast  Põhja-Iirimaa 1:2 1:1 EM 2012 valikmäng12. 2011-10-07 Windsor Park, Belfast  Põhja-Iirimaa 1:2 1:2 EM 2012 valikmäng13. 2011-11-15 Aviva Stadium, Dublin  Iirimaa 1:1 1:1 EM 2012 play-off14. 2012-05-25 Aldo Drosina staadion, Pula  Horvaatia 1:3 1:3 sõpruskohtumine15. 2012-08-15 A. Le Coq Arena, Tallinn  Poola 1:0 1:0 sõpruskohtumine16. 2013-09-06 A. Le Coq Arena, Tallinn  Holland 2:2 1:1 MM 2014 valikmäng17. 2013-09-06 A. Le Coq Arena, Tallinn  Holland 2:2 2:1 MM 2014 valikmäng18.2014-11-12 Ullevaal Stadion, Oslo  Norra0:10:1 sõpruskohtumine19.2015-03-31 A. Le Coq Arena, Tallinn  Island1:11:1 sõpruskohtumine20. 2015-09-05 A. Le Coq Arena, Tallinn  Leedu 1:0 1:0 EM 2016 valikmäng21. 2015-09-05 A. Le Coq Arena, Tallinn  3:0 2:0 Sõprusmäng22. 2016-10-07 A. Le Coq Arena, Tallinn  Gibraltar 4:0 2:0 MM 2018 valikmäng23. 2017-03-28 A. Le Coq Arena, Tallinn  3:0 3:0 Sõprusmäng24. 2019-03-26 Victoria staadion, Gibraltar  Gibraltar 1:0 1:0 Sõprusmäng25. 2018-06-08 A. Le Coq Arena, Tallinn  1:2 1:0 EM 2020 valikmäng26. 2022-06-09 Ta'Qali rahvusstaadion, Ta' Qali  1:2 0:1 UEFA Rahvuste liiga 2022/23

 Saavutused ja tunnustus 
Individuaalsed
  Eesti jalgpallikoondis
 Hõbepalli võitja 2009, 2011, 2012, 2013, 2016 ja 2022
 Kuldpalli võitja 2014
  Meistriliiga
 Soccernet.ee lugejate poolt parimaks poolkaitsjaks hääletatud 2006
 Aasta parim jalgpallur 2010, 2011, 2013
 Premium Liiga hooaja parim mängija 2019, 2022, 2023
 Aasta kodanik 2011
 Valgetähe IV klassi teenetemärk 2013

Isiklikku
Vassiljev sai Eesti kodakondsuse 2002. aastal.Konstantin Vassiljev - kümnendiga aasta kodanikuks Postimees, 1. detsember 2011 

2011. aastal valiti ta aasta kodanikuks motoga „Kodanikuks kasvanud”.FOTOD: Aasta kodanik on Eesti jalgpallikoondise keskväljamootor Konstantin Vassiljev Delfi.ee, 30. november 2011

Konstantin Vassiljevi abikaasa on Jana, neil on tütred Valeria (2011) ja Viktoria (2013).Konstantin Vassiljev sai teise tütre isaks. Õhtuleht, 5. september 2013

Pildiskandaal

30. detsembril 2022 avaldas endine koondislane ja sel ajal jalgpalliagendina tegutsev Andrei Stepanov oma sotsiaalmeedias foto, millel istuvad Venemaa koondise peatreeneri Valeri Karpiniga ühise laua taga nii Stepanov ise, toonased koondislased Konstantin Vassiljev ja Sergei Zenjov, koondise treener Andres Oper ja veel mitmed varem Eestit esindanud jalgpallurid.Järvela pildiskandaalist: see on probleem tervele Eesti jalgpallile ERR.ee, 5. jaanuar 2023

Pilt pälvis sotsiaalmeedias ja internetiportaalides laialdast vastukaja ja paljude, teiste seas kultuuriminister Piret Hartmani arvates ei olnud Venemaa koondise peatreeneriga koosistumine Venemaa Ukraina-vastase sõjalise agressiooni valguses Eesti koondise jalgpalluritele sobilik.

Intervjuu Õhtulehe taskuhäälingus „Kolmas poolaeg“
4. aprillil 2024 küsis Õhtulehe ajakirjanik Rasmus Voolaid saates "Kolmas poolaeg" Vassiljevilt pildiskandaali valguses, et miks ta on Vene-Ukraina sõjas rahu, mitte Ukraina poolt.„KOLMAS POOLAEG“ | Konstantin Vassiljev: „Kui Ukraina sõja võidaks, siis võibolla tuleb rahu, võibolla tuleks ka Venemaa võiduga.“ Õhtuleht, 4. aprill 2024 Vassiljev väitis, et ta on sõjast šokis ning ei ole kummagi poolt. Enim tekitas rahva seas vastumeelsust lauseosa, et rahu võib tulla ka Venemaa võiduga. Pärast sellist seisukohta nõudsid mitmed endised Eesti jalgpallikoondislased Vassiljevi koondisest väljaarvamist.Soome meedia korjas Konstantin Vassiljevi skandaali üles. sport.delfi.ee, 6. aprill 2024

 Vaata ka 
 Eesti jalgpallikoondislaste loend

Viited

 Välislingid 




 Goal.com World Player Of The Week: Konstantin Vassiljev – Estonia (inglise keeles)
Motivatsioonist pulbitsev Vassiljev sihib Permi Amkarist Venemaa tippklubisse Eesti Päevaleht, 15. september 2011
Raul Ranne. Konstantin Vassiljev: Oma tütardele ma jalgpalli ei soovita. Liiga karm. Postimees, 28. september 2019
Konstantin Vassiljev ja Kalev Kruus. Betsafe podcast #51 YouTube, 13. aprill 2022
Ville Arike. Konstantin Vassiljev peaks juba olema Eesti jalgpallikoondisest eemaldatud. sport.postimees.ee, 5. aprill 2024

Kategooria:Eesti jalgpallurid
Kategooria:Eesti jalgpallurid välismaal
Kategooria:Eesti jalgpallikoondislased
Kategooria:Tallinna FCI Levadia jalgpallurid
Kategooria:Tallinna FC Flora jalgpallurid
Kategooria:Meistriliiga mängijad
Kategooria:Valgetähe IV klassi teenetemärgi kavalerid
Kategooria:Aasta kodanikud
Kategooria:Sündinud 1984